Økte behov innen IT-støttet Forskningsbasert utdanning

USIT opplever stor pågang fra særlig MatNat, men også SV, HF og UV for utdanning gjennom Jupyter HUB – rammeverket. Dette er et online programmeringverktøy for Python, R og andre mye brukte scriptespråk. I dag leverer USIT rundet 400 Jupyter Notebooks til forskere, forelesere og studenter ved hjelp av vår InfraStructure as a Service (IaaS) tjeneste med det Google-baserte rammeverket Kubernetes på topp. USIT opplever nå ukentlige forespørsler om endringer, tillegg og utvidelser siden dette har blitt svært populært. Vi ser at dagens system ønskes tatt i bruk for alt fra grunnkurset i programmering ved IFI, grunnleggende bioinformatikk, kjemiutdanning og vi ser knytning til CSE miljøene. Videre har USIT nå implementert støtte for det mye brukte maskinlæringsverktøyet fra Google (Tensorflow), og også her er pågangen stor, og det spørres nå etter stadig mer bakenforliggende maskinvare. 
USIT har pt ikke midler til mer maskinvare for dette, og har heller ikke ressurser til å etterleve forespørslene om videre bistand og støtte. Siden dette er et svært populært og etterspurt verktøy innen forskning og utdanning, og vi ser en stadig økning i denne etterspørselen mener vi det er strategisk riktig av UiO å satse videre på dette initiativet som «Life Science» universitet.
USIT estimerer en fornuftig start vil være 1MNOK til maskinvare (Fagrådet for eInfrastruktur har allerede støttet tiltaket med 300KNOK), og 1,5 FTE som benyttes til å styrke USITs drift, support og utvikling av Jupyter Hub systemet ved UiO.

 
